ከወጪ ንግድ 1 ነጥብ 3 ቢሊየን የአሜሪካን ዶላር ገቢ ተገኘ
አዲስ አበባ፤ ጥር 16/2006/ዋኢማ/ ሀገሪቱ በግማሽ የበጀት ዓመቱ ወደ ተለያዩ የዓለም ሀገራት ከላከቻቸው የወጪ ንግድ ምርቶች ከ1 ነጥብ 3 ቢሊየን የአሜሪካን ዶላር በላይ ገቢ ማግኘቷን የንግድ ሚኒስቴር አስታወቀ።በሚኒስቴሩ የህዝብ ግንኙነት ዳይሬክተር አቶ አማከለ ይማም ለዋልታ ኢንፎርሜሽን ማዕከል እንደገለፁት፤ የተገኘው 1 ነጥብ 31 ሚሊየን የአሜሪካን ዶላር ገቢ 596 ሚሊየን 227 ሺ ቶን የተለያዩ ምርቶችን ወደ 106 የዓለም ሀገራት በመላክ ነው።   የተገኘው ገቢ ከአምናው ተመሳሳይ ወቅት ጋር ሲነፃፀር የዘንድሮው በ103 ሚሊየን 129 ሺ 76 የአሜሪካን ዶላር ቅናሽ እንዳለው ተገልጿል።ከገቢው ከፍተኛውን ድርሻ የያዘው 222 ሚሊየን 558 ሺ 67 ሚሊየን የአሜሪካን ዶላር በመሆን ቡና ሲሆን፤ 208 ሚሊየን 795 ሺ 06 የአሜሪካን ዶላር በመሆን ደግሞ የቅባት እህሎች  በመሆን የቀዳሚውን ስፍራ ይዘዋል ብለዋል።የኢትዮጵያን ምርቶች በመግዛት ሶማሊያ 192 ነጥብ 43 ሚሊየን የአሜሪካን ዶላር በመሆን ቀዳሚውን ስፍራ ስትይዝ፤ ጅቡቲ 138 ነጥብ 04፣ ቻይና 109 ነጥብ 51፣ ኔዘርላንድስ 71 ነጥብ 08፣ ሳውዲአረቢያ 67 ነጥብ 06፣ ጀርመን 62 ነጥብ 57፣ ዩናይትድስቴትስ 44 ነጥብ 27፣ ሱዳን 42 ነጥብ 02፣ የተባበሩት አረብ ኢምሬትስ 36 ነጥብ 50 ሚሊየን ዶላር በመግዛት በቅደም ተከተል ይገኛሉ ብለዋል።እንዲሁም እስራኤል፣ ዩናይትድ ኪንግደም፣ ቱሪክ፣ ጃፓን፣ ሲውዘርላንድ፣ ግብፅ፣ ጣሊያን፣ ቤልጅየም፣ ፓኪስታን፣ ኦማንና ሆንግ ኮንግ የኢትዮጵያ ምርት ከተላከባቸው ሀገራት ውስጥ ከአንድ እስከ 20 ደረጃ ውስጥ የሚገኙ ናቸው በማለት ገልፀዋል።የተገኘው ገቢ ከመዳረሻ ሀገራትና ከባለፈው አመት ተመሳሳይ ወቅት ጋር ሲነፃፀር ጅቡቲ በ95 ነጥብ 55 ሚሊየን የአሜሪካን ዶላር፣ ሶማሊያ በ53 ነጥብ 09፣ ሲውዘረላንድ በ20 ነጥብ 66፣ ኦማን በ2 ነጥብ 83፣ ዩናይትድ ኪንግደም በ1 ነጥብ 67፣ ሆንግ ኮንግ በ604ና የተባበሩት አረብ ኢምሬትስ በ34 ሺ የአሜሪካን ዶላር ጭማሪ አስመዝግቧል ብለዋል።ጀርመን በ62 ነጥብ 44 ሚሊየን የአሜሪካን ዶላር፣ ቻይና በ22 ነጥብ 37 ሚሊየን፣ ጃፓን በ16 ነጥብ 77 ሚሊየን፣ ቤልጂየም በ15 ነጥብ 33 ሚሊየን፣ ሳውዲአረቢያ 15 ነጥብ 25 ሚሊየን፣ እስራኤል በ10 ነጥብ 9፣ ሱዳን 9 ነጥብ 62ጀርመን፣ ቻይና፣ ጃፓን፣ ቤልጂየም፣ ሳውዲአረቢያ፣ እስራኤል፣ ሱዳን፣ ጣሊያን፣ ኔዘርላንድ፣ ቱርክ፣ ዩናይትድስቴትስ፣ ፓኪስታንና ግብፅ ደግሞ ቅናሽ ያስመዘገቡ ሀገራት ናቸው ማለታቸውን ዋልታ ኢንፎርሜሽን ማዕከል ዘግቧል።